**Kravata**

Kravata je odjevni predmet. Služi za ukras na odijelu.

Djedova kravata je žućkasto smeđe boje s tamno smeđim i bijelim prugama koje se spajaju i izgledaju kao romb. Podsjeća me na mač. Oko vrata je uska i stavlja se ispod kragne košulje. Na prsima je malo šira, na kraju izdužena i ima oblik trokuta.

Lijepa mi je kravata. Ponosna sam što je dobila ime po Hrvatima.

*Bella Marković, 4.c*

**Kravata**

Kravata je odjevni predmet koji potječe iz 17. stoljeća. Služi za ukras. Ljudi ih nose u službenim prilikama.

Kravata mog brata ima uzicu umjesto užeg dijela koji se stavlja ispod ovratnika. Na prsima je izdužena i na kraju ima oblik trokuta. Ova kravata je bijela s crvenim kvadratićima i na vrhu trokuta piše „Jutarnji list“.

Volim kravate zato što imaju lijep izgled uz košulju. Želim ju nositi na važnim događanjima.

*Agata Tudor 4.c*

**Kravata**

Kravata je svečani ukras na nekoj osobi. Nosi se uz poslovno ili svečano odijelo.

Učiteljičina kravata je ljubičaste boje i izgleda kao zmijina koža. Oko vrata je uska i stavlja se ispod ovratnika košulje. Na prsima je malo šira, izdužena i na kraju ima oblik trokuta. Moj tata i djed nose kravate u svečanim prilikama. Ja volim kravatu, ali me steže oko vrata.

*Nika Gubo 4.c*

**Kravata**

Kravata je svečani modni dodatak.

Moja kravata izgleda vrlo lijepo i otmjeno. Plavo crne je boje. Uži dio se stavlja ispod ovratnika. Kad je staviš na sebe, onda si prekrasan.

Volim kravate. Stalno bih ih nosio.

Tomislav Kuliš, 4.c